
PËR HAPJEN E PROGRAMEVE TË REJA TË STUDIMIT, PRANË SHKOLLËS SË LARTË PRIVATE “KRISTAL”, TIRANË

Në mbështetje të nenit 100 të Kushtetutës dhe të neneve 4, pika 2, 26, 43, 44 e 45 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1.  Hapjen, në shkollën e lartë private “Kristal”, Tiranë, të programeve të studimit të ciklit të parë, “Diplomë e nivelit të parë” (DNP), në formën e studimit me kohë të plotë, në:
a) Harqe (violinë, violë, violonçel, kontrabas);
b) Instrumente fryme (flaut, oboe, klarinetë, trombë, korno, trombon, tuba, saksofon, korno angleze);
c) Piano;
ç)  Kitarë;
d) Harpë;
dh)  Fizarmonikë;
e) Perkusion;
ë) Art vokal (kanto klasike, kanto moderne);
f) Kompozicion;
g) Dirigjim;
gj)  Tekstil mode.
2.  Këto programe studimi, të ciklit të parë, realizohen me 180 kredite dhe kohëzgjatja normale e tyre është 3 (tre) vite akademike. Në përfundim të programeve të studimit lëshohet “Diplomë e nivelit të parë” (DNP), në:
a) Harqe (violinë, violë, violonçel, kontrabas);
b) Instrumente fryme (flaut, oboe, klarinetë, trombë, korno, trombon, tuba, saksofon, korno angleze);
c) Piano;
ç)  Kitarë;
d) Harpë;
dh)  Fizarmonikë;
e) Perkusion;
ë)  Art vokal (kanto klasike, kanto moderne);
f) Kompozicion;
g) Dirigjim;
gj)  Tekstil modë.
3. Shkolla e lartë private “Kristal”, Tiranë, të fillojë veprimtarinë mësimore për programet e studimit, të përcaktuar në pikën 1 të këtij vendimi, pasi të ketë marrë, jo më vonë se tri javë para fillimit të vitit akademik, lejen përkatëse nga Ministri i Arsimit dhe Shkencës.
4. Ky institucion duhet t’i nënshtrohet procesit të akreditimit të këtyre programeve të studimit, brenda afateve të përcaktuara në ligjin në fuqi.
5. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi.
Ky vendim hyn në fuqi pas botimit në Fletoren Zyrtare.  
Kryeministri
Sali Berisha 
